Afternoon Call Action Notes – บล.โกลเบล็ก
ดัชนี SET ปิดภาคเช้า Close          1,575.29       Volu …
1 ส.ค. 2560

ดัชนี SET ปิดภาคเช้า
Close          1,575.29       Volume          ฿17,736 M
Change         -0.79          %Change         -0.05%
สรุปภาวะตลาดภาคเช้า
ภาวะตลาดหุ้นไทยช่วงเช้าแกว่งตัวแคบเนื่องจากถูกแรงกดดันจากกลุ่มธนาคารที่มีความกังวลปัญหา NPL ที่อาจพุ่งขึ้นภายหลังเหตุการณ์น้ำท่วมในหลายจังหวัดภาคอีสาน อย่างไรก็ตามได้แรงหนุนจากกลุ่มพลังงานตามราคาน้ำมันและถ่านหินที่ดีดตัวขึ้น  ส่งผลให้ SET อ่อนตัวลงเล็กน้อย ด้วย  Volume ซื้อขาย 1.7 หมื่นลบ.
แนวโน้มภาคบ่ายตามค่าสัญญาณทางเทคนิค
ดัชนี SET กลับมาแกว่งในกรอบจำกัดจากรูปสามเหลี่ยมเดิมที่เคย breakout ไปแล้วก่อนหน้า แรงซื้อก่อนปิดภาคเช้ามีความชัดเจนด้วย volume ที่พุ่งสูงเตรียมจะหนุนดันดัชนีให้รีบาวน์ด้วยรูปแบบ W-shape โดย stochastic ให้สัญญาณบวกต่อการปรับขึ้น จึงแนะนำให้ถือหุ้นที่มีปันผลระหว่างกาล ส่วนพอร์ตเก็งกำไรรอซื้อตามเมื่อตลาดรีบาวน์ขึ้นพ้น 1,577 จุด
แนวรับ  1,570 จุด  /  แนวต้าน  1,582 จุด
HANA ซื้อเก็งกำไร
ราคาปิด  42.25 บาท
แนวรับ 42.00 บาท / แนวต้าน 43.50  บาท / Cut loss  41.00  บาท
กราฟแท่งเทียนดีดตัวขึ้นคล้าย Harami จากระดับ Oversold พร้อมด้วยกับเครื่องมือ RSI + Momentum ดีดตัวชี้ขึ้นสนับสนุนทิศทางระยะสั้นด้วยเช่นกัน จึงมีโอกาสปรับตัวขึ้นได้
THANA  ซื้อเก็งกำไร
ราคาปิด  2.82  บาท
แนวรับ  2.80 บาท / แนวต้าน 3.00  บาท / Cut loss  2.72  บาท
กราฟทำ Double bottom บริเวณ 2.72 บาทก่อนจะรีบาวด์ขึ้นได้พร้อมด้วย Volume ซื้อ/ขายสนับสนุน อีกทั้งเครื่องมือ RSI+Momentum ชี้ขึ้นเป็นสัญญาณเชิงบวกในระยะสั้นจึงมีโอกาสปรับตัวขึ้นได้
ข่าวสำคัญช่วงเช้า
ไฉซินเผยดัชนี PMI ภาคการผลิตจีนเดือน ก.ค.พุ่งสูงสุดในรอบ 4 เดือน สู่ระดับ 51.1 จุด จากระดับ 50.4 จุด ในเดือนมิ.ย.
สมาคมผู้ส่งออก ปรับคาดการณ์ส่งออกปี 60 เป็นโต 5% จากเดิม 3.5% รับปัจจัยบวกเพิ่ม
กรมป้องกันฯ เผยสถานการณ์น้ำท่วมคลี่คลายแล้ว 33 จังหวัด คงเหลืออีก 10 จังหวัด
TLUXE เผยขยายเวลาทำ Due Diligence เข้าซื้อกิจการโรงไฟฟ้าพลังความร้อนใต้พิภพ 8 โครงการในญี่ปุ่นออกไปอีก 30 วัน
EFORL เผย WCIH เตรียมเพิ่มทุน 58 ล้านหุ้นเพื่อลดภาระหนี้, ขายล็อต แรกให้ ผถห.เดิม 8:1 หุ้นละ 25 บาท
SCC ลงทุนกว่า 13 ลบ.ปรับโฉม “เอสซีจี เอ็กซพีเรียนซ์” หวังดึงลูกค้าเข้ารับบริการปีนี้เพิ่มขึ้น 19%
BIG จัดตั้ง บ.ย่อยใหม่ “อิมเมจ โซลูชั่น พลัส” เพื่อรับโอนกิจการ Printing รองรับการปรับโครงสร้างกิจการ ตั้งแต่ 1 ส.ค. 60 เป็นต้นไป
RCI เผยบอร์ดยกเลิกสัญญาจ้าง DCC บริหารจัดการธุรกิจ, ประชุมผถห.ขอสัตยาบันทำสัญญา-ขายสินค้าให้ DCC
LIT ออกหุ้นกู้ 300 ลบ. อายุ 2.5 ปี ดอกเบี้ย 6% เสนอขาย 16-21 ส.ค. รองรับแผนปล่อยกู้ 1 หมื่นลบ. พร้อมตั้งเป้าหมายปล่อยสินเชื่อ ปี 60 ที่ 1 หมื่นลบ. ดันรายได้เติบโต 30% YoY